《芸隐再和复用以酬》
宋代·陈起

大藏五千卷，斋沐启宝函。
强名禅教律，心了一一谙。
向来曾乞食，此味醍醐甘。
拈花饮先笑，意会不待谈。
芸隐抱奇伟，未可论苦空。
吾皇乐询道，日御赋政宫。
会看召严徐，敷奏陛殿中。
鸣靴踏龙尾，岂久莲依红。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。